“กฟผ.” เปิด 3 ชื่อชิงเก้าอี้ผู้ว่าการแทน “วิบูลย์ ฤกษ์ศิระทัย” ครบวาระ 3 ธ.ค.นี้
“กฟผ.” เปิด 3 ชื่อชิงเก้าอี้ผู้ว่าการแทน "วิบูลย์ ฤกษ์ศิระทัย" ครบวาระ 3 ธ.ค.นี้
24 เม.ย. 2563

นางสาวนันธิกา ทังสุพานิช ประธานกรรมการสรรหาผู้ว่าการ การไฟฟ้าฝ่ายผลิตแห่งประเทศไทย (กฟผ.) เปิดเผยว่า การรับสมัครผู้ว่าการ กฟผ. แทนนายวิบูลย์ ฤกษ์ศิระทัย ผู้ว่าการ กฟผ. ที่จะครบวาระในวันที่ 3 ธันวาคม 2563  โดยได้เปิดรับสมัครสรรหาฯ ตั้งแต่วันที่ 12 มีนาคม – 17 เมษายน เวลา 08.00 น. – 16.00 น. เมื่อปิดรับสมัครแล้ว พบว่ามีผู้สมัครเข้ารับการคัดเลือกเป็นผู้ว่าการ กฟผ. จำนวนทั้งสิ้น  3 ราย ซึ่งเป็นผู้บริหารระดับรองผู้ว่าการ กฟผ. ดังนี้
นายณัฐวุฒิ แจ่มแจ้ง  รองผู้ว่าการผลิตไฟฟ้า, นายเทพรัตน์ เทพพิทักษ์ รองผู้ว่าการพัฒนาโรงไฟฟ้าและพลังงานหมุนเวียน และนายบุญญนิตย์ วงศ์รักมิตร รองผู้ว่าการธุรกิจเกี่ยวเนื่อง ซึ่งบุคคลทั้ง 3 มีคุณสมบัติเบื้องต้นเป็นไปตามประกาศแล้ว
สำหรับขั้นตอนต่อไป คณะกรรมการสรรหาฯ จะทำการตรวจสอบคุณสมบัติอย่างละเอียด และเข้าสู่ขั้นตอนพิจารณาการคัดเลือก โดยกำหนดให้ผู้สมัครเข้ารับ การสัมภาษณ์และแสดงวิสัยทัศน์ต่อคณะกรรมการสรรหาฯ จากนั้นคณะกรรมการสรรหาฯ จะประชุมเพื่อพิจารณาสรุปผลและคัดเลือกเสนอรายชื่อผู้เหมาะสมต่อคณะกรรมการ กฟผ. เพื่อพิจารณาตามขั้นตอนของกฎหมายและระเบียบที่เกี่ยวข้องต่อไ